നിപ ലക്ഷണങ്ങളോടെ ചികിത്സയില് കഴിഞ്ഞ 12 വയസുകാരന് മരിച്ചു കോഴിക്കോട്: നിപ ലക്ഷണങ്ങളെ തുടര്ന്ന് ചികിത്സയില് കഴിഞ്ഞ 12 വയസുകാരന് മരിച്ചു. കോഴിക്കോട് സ്വകാര്യ ആശുപത്രിയില് ചികിത്സ തേടിയ കുട്ടിയുടെ ആരോഗ്യനില മോശമാവുകയായിരുന്നു. ഗുരുതരാവസ്ഥയില് കഴിഞ്ഞ 12കാരന് ഇന്ന് പുലര്ച്ചയോടെ മരിക്കുകയായിരുന്നു. മരിച്ചത് ചാത്തമംഗലം പരിസരത്ത് നിന്നുമുള്ള 12 വയസുകാരന് എന്ന വിവരം മാത്രമാണ് പുറത്തെത്തുന്നത്. നാല് ദിവസം മുമ്ബ് മെഡിക്കല് കോളജില് 12 വയസുകാരനെ പ്രവേശിപ്പിച്ചു. തുടര്ന്ന് നടത്തിയ പരിശോധനയില് കോവിഡ് സ്ഥിരീകരിച്ചിരുന്നു. പനി കുറഞ്ഞ് ആരോഗ്യനില മെച്ചപ്പെട്ട് വരുമ്ബോള് വീണ്ടും പനി കടുക്കുകയായിരുന്നു. തുടര്ന്നുള്ള പരിശോധനയില് മസ്തിഷ്ക ജ്വരത്തിന്റെ ലക്ഷണങ്ങള് കാണിച്ചു തുടങ്ങി. പിന്നീട് കുട്ടിയെ കോഴിക്കോടുള്ള സ്വകാര്യ ആശുപത്രിയിലേക്ക് മാറ്റുകയായിരുന്നു. ചികിത്സ തുടരുന്നതിനിടെ ഇന്ന് പുലര്ച്ചെയോടെ മരണം സംഭവിക്കുകയായിരുന്നു. ആരോഗ്യമന്ത്രിയും ഡല്ഹിയില് നിന്നുമുള്ള വിദഗ്ധ സംഘവും ഇന്ന് കോഴിക്കോട് എത്തും. പേരാമ്ബ്ര ചങ്ങരോത്ത് പഞ്ചായത്തില് 2018 മേയിലാണ് കേരളത്തില് ആദ്യമായി നിപ വൈറസ് സ്ഥിരീകരിച്ചിരുന്നത്. 2019 ല് കൊച്ചിയിലും നിപ വൈറസ് സ്ഥിരീകരിച്ചെങ്കിലും വളരെ വേഗത്തില് നിയന്ത്രണ വിധേയമായിരുന്നു.